61-årig mand blev pludselig slået i hovedet på gaden i Løgstør.

En 61-årig nordmand, der er bosat i Løgstør, blev omkring 01.30 natten til fredag fundet på fortovet på Østerbrogade i Løgstør. Manden havde en ti centimeter lang flænge i hovedet og blev bragt til skadestuen. Her fortalte han at han kom gående alene, da han pludselig blev slået ned bagfra. Han nåede ikke at se personen, der havde slået ham ned. Nordjyllands Politi hører derfor gerne fra eventuelle vidner, som har set noget mistænkeligt omkring Østerbrogade i Løgstør omkring klokken 01.30. Nordjyllands Politi kan kontaktes på telefon 1-1-4.